Projekts

LATVIJAS REPUBLIKAS MINISTRU KABINETS

2021.gada\_\_\_\_\_\_\_\_\_ Noteikumi Nr.

Rīgā (Prot. Nr.\_\_ \_\_ .§)

**Grozījumi Ministru kabineta 2010. gada 30.novembra noteikumos Nr.1080 “Transportlīdzekļu reģistrācijas noteikumi”**

Izdoti saskaņā ar [Ceļu satiksmes likuma](https://likumi.lv/ta/id/45467-celu-satiksmes-likums) [10.](https://likumi.lv/ta/id/45467-celu-satiksmes-likums#p10) panta 1.4 daļu,  
10.2 panta ceturto daļu un [21.](https://likumi.lv/ta/id/45467-celu-satiksmes-likums#p21) panta otro daļu

Izdarīt Ministru kabineta 2010. gada 30. novembra noteikumos Nr. 1080 “Transportlīdzekļu reģistrācijas noteikumi" (Latvijas Vēstnesis, 2010, 192. nr.; 2012, 154. nr.; 2014, 75. nr.; 2015, 254. nr.; 2017, 16., 116. nr.; 2018, 162., 221. nr., 2019, 240.nr.; 2020, 205.nr.) šādus grozījumus:

1. Papildināt 1.4.apakšpunktu aiz vārda “velosipēdu” ar vārdiem “un elektroskrejriteņu”.

2. Papildināt noteikumus ar 15.1 punktu šādā redakcijā:

“15.1. Transportlīdzeklim piešķirto numura zīmi CSDD atzīst par nederīgu izmantošanai ārvalstī, izdarot transportlīdzekļu reģistrā atzīmi “Numura zīmes nav derīgas izmantošanai ceļu satiksmē ārvalstīs” šādos gadījumos, ja:

15.11. transportlīdzeklim, kam veicama valsts tehniskā apskate, tā nav veikta sešus mēnešus pēc tehniskās apskates derīguma termiņa beigām;

15.12. numurs reģistrēts norakstītam transportlīdzeklim;

15.13. transportlīdzeklis noņemts no uzskaites izvešanai no Latvijas un tam nav piešķirts tranzīta numurs;

15.14. transportlīdzeklim piešķirts tranzīta numurs un beidzies tranzīta numura kartē norādītais derīguma termiņš;

15.15. transportlīdzekļu reģistrā izdarīta atzīme par īpašumtiesību nodošanu jaunajam īpašniekam, bet transportlīdzeklis nav reģistrēts normatīvajos aktos par transportlīdzekļu reģistrāciju noteiktajā termiņā.”

3. Svītrot 44.1.2.apakšpunktā vārdus “ja transportlīdzekļa īpašnieks transportlīdzekli iepriekš nav reģistrējis savā valdījumā".

4. Svītrot 44.2.apakšpunktā vārdus “kā arī iesniedzot izziņu par agregātu numuru salīdzināšanu”.

5. Papildināt 45.1.4.apakšpunktu ar trešo teikumu šādā redakcijā:

“Līgums nav jāiesniedz, ja transportlīdzekļu reģistrā Nodrošinājuma valsts aģentūra ir izdarījusi atzīmi par transportlīdzekļa nodošanu īpašumā ieguvējam.”

6. Papildināt 72.1.apakšpunktu aiz vārda “satiksmē” ar vārdiem “izņemot gadījumu, kad derīga vienas dienas atļauja piedalīties ceļu satiksmē, lai veiktu tehnisko apskati.”

7. Izteikt XV nodaļu šādā redakcijā:

“**XV.** **Velosipēdu un elektroskrejriteņu reģistrācijas kārtība**

80. Velosipēda un elektroskrejriteņa reģistrāciju veic šajā nodaļā noteiktajā kārtībā un tiem nepiemēro šajos noteikumos noteikto vispārējo transportlīdzekļu reģistrācijas kārtību.

81. Velosipēdu un elektroskrejriteni īpašumā reģistrē:

81.1. fiziskai personai, kura sasniegusi 16 gadu vecumu un kura ir Latvijas pilsonis vai nepilsonis, kā arī ārvalsts fiziskai personai, kuras personas dati ir pieejami Latvijas Iedzīvotāju reģistrā un kurai ir tiesības uzturēties Latvijā. Velosipēda vai elektroskrejriteņa reģistrāciju nepilngadīgai personai veic tās aizbildnis;

81.2. Latvijā reģistrētai juridiskai personai.

82. Velosipēda vai elektroskrejriteņa reģistrāciju, noņemšanu no uzskaites sakarā ar īpašumtiesību maiņu vai reģistrācijas anulēšanu persona veic, izmantojot elektroniski CSDD e-pakalpojumus.

83. Lai reģistrētu velosipēdu vai elektroskrejriteni CSDD klientu apkalpošanas centrā, persona:

83.1. iesniedz iesniegumu, kurā norāda velosipēda vai elektroskrejriteņa tehniskos datus un īpašuma tiesību iegūšanas veidu. Ja iesniegumu iesniedz velosipēda vai elektroskrejriteņa īpašnieka pilnvarota persona, papildus iesniedz pilnvarojumu veicamajai reģistrācijas darbībai;

83.2. uzrāda velosipēdu vai elektroskrejriteni, lai CSDD veiktu reģistrācijai nepieciešamo fotoattēlu iegūšanu un noteiktu marku, modeli, rāmja, sērijas vai produkcijas numuru un elektroskrejriteņa konstrukcijā paredzēto maksimālo ātrumu (turpmāk - tehniskie dati).

84. Transportlīdzekļu reģistrā par velosipēdu vai elektroskrejriteni norāda:

84.1. īpašnieka vārdu, uzvārdu un personas kodu, juridiskām personām – nosaukumu un reģistrācijas numuru;

84.2. marku, modeli;

84.3. pievieno kopskata, velosipēda rāmja numura vai elektroskrejriteņa izgatavotāja uzlīmes vai plāksnītes ar izgatavotāja piešķirto sērijas vai produkcijas numura fotoattēlus;

84.4. datumu, kad veikta reģistrācijas darbība;

84.5. īpašnieka veikto atzīmi par velosipēda vai elektroskrejriteņa zādzību.

85. CSDD nereģistrē:

85.1 velosipēdu bez rāmja numura;

85.2 elektroskrejriteni, kuram nav izgatavotāja piešķirtā sērijas vai produkcijas numura (numura uz izgatavotāja uzlīmes vai plāksnītes);

85.3 elektroskrejriteni, par kura tehniskajiem datiem nav publiski pieejama izgatavotāja informācija.

85.1 Par velosipēda vai elektroskrejriteņa reģistrāciju CSDD izsniedz velosipēda vai elektroskrejriteņa reģistrācijas uzlīmi.

85.2 Konstatējot normatīvo aktu prasībām neatbilstošu velosipēda vai elektroskrejriteņa reģistrāciju, CSDD anulē reģistrāciju no reģistrācijas brīža.”

8. Papildināt 1. pielikuma 7. punktu ar 6. un 7. teikumu šādā redakcijā:

“Komersanta nosaukumu (firmu) norāda, ietverot komersanta veida saīsinājumu. Ja norādāmo simbolu skaits pārsniedz reģistrācijas apliecības sadaļā iekļaujamo simbolu skaitu, tad izmanto vārdu saīsinājumus.”

9. Papildināt 1. pielikuma 8. punktu ar 2. un 3. teikumu šādā redakcijā:

“Komersanta nosaukumu (firmu) norāda, ietverot komersanta veida saīsinājumu. Ja norādāmo simbolu skaits pārsniedz reģistrācijas apliecības sadaļā iekļaujamo simbolu skaitu, tad izmanto vārdu saīsinājumus.”

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova